**HANGFELVÉTEL-KIADÓI SZERZŐDÉS**

(Csak számítógéppel kitöltött szerződést fogadunk el!)

**Figyelmeztetés: a szerződés aláírva, műsortükörrel együtt érvényes!**

|  |  |  |  |
| --- | --- | --- | --- |
| Kiadó neve: | | **Kiadvány címe:** | |
| **Címe:** | | **Előadó:** | |
| **Tel:**  **Fax:** | **e-mail:** | **Felvétel elkészültének ideje:** | **Megjelenés időpontja:** |
| **Felelős, aláírásra jogosult vezető:** | **Ügyintéző:** | **Licence esetén a licence –átadó neve:** | |
| **Cégjegyzék szám:** | **Adószám:** | **Raktározás helyszíne:** | |
| **Számlavezető bank:** | **Bankszámla szám:** | **Raktározás tel száma:** | **Raktározás fax száma:** |
| **Hordozó típusa:**  CD  / MC  / VINYL  / DualDisc  / PENDRIVE / egyéb: | | **Kiadvány jellege:**  hagyományos hangfelvétel / midi-file / hangoskönyv / mp3  / mp4 | |
| **Sokszorosító neve:** | | **Katalógusszám / Márkajelzés:** | **Gyártandó db:** |
| **Sokszorosító címe:** | |
| **Sokszorosító tel száma:**  **Sokszorosító fax száma:**  **sokszorosító email címe:** | | **Átadási ár (ÁFA nélküli nettó ár):** | **Fogy. ár (ÁFA nélküli nettó ár):** |
| **Jogdíjfizetési értesítő hivatkozási száma (Artisjus tölti ki):** | | | |

Az **ARTISJUS** Magyar Szerzői Jogvédő Iroda Egyesület (1016 Budapest, Mészáros u. 15-17., a továbbiakban: ARTISJUS) a szerzői jogok és a szerzői joghoz kapcsolódó jogok közös kezeléséről szóló 2016. évi XCIII. törvény” (Kjkt) alapján, valamint szerzők képviseletét ellátó külföldi társaságokkal kötött kölcsönös képviseleti szerződései alapján, a jelen szerződésben feltüntetett szerzők javára eljárva, az e szerződésben megnevezett hangfelvétel-kiadó, továbbiakban: **Kiadó**, részére **szöveges és szöveg nélküli zenei művek, zenei részletek hanghordozón** **– továbbiakban: Kiadvány – történő rögzítésére, többszörözésére, terjesztésére (kiadására)** az alábbi **nem kizárólagos engedélyt** adja

**1.** Ez az engedély kizárólag nem színpadi zeneművek és -szövegek, valamint színpadi művekből vett részletek szerzői jogaira vonatkozik.

**2.** A Kiadványon – jelen szerződés alapján – csak már nyilvánosságra hozott mű rögzíthető és többszörözhető, változatlan formában. Amennyiben átdolgozott, ill. fordított mű kerül felhasználásra, a szerzői jogosult írásbeli engedélyét a szerződéshez csatolni kell. Versmegzenésítés esetén a költő, ill. jogutóda írásbeli engedélye szükséges.

**3.** Az engedély a műsortükörben felsorolt művek eredeti hangfelvételének elkészítésére, ill. más hordozóról – az Szjt meghatározta szomszédos jogi védelmi időn belül a szomszédos jogi jogosultak hozzájárulásával – történő átmásolására, továbbá többszörözésére, terjesztésére szól.

**4.** Az engedély a jelen szerződésben meghatározott példányszámra és a műsortükörben pontosan meghatározott művekre vonatkozik. Az ott közölt adatok helyességéért a Kiadó harmadik személyek – így különösen szerzők, kiadók – esetleges követelései tekintetében is helytáll.

**5. A Kiadványon kötelezően feltüntetendő**

- az egyes művek címe, szerzője, ill. átdolgozója (ezen adatok a kiadványt kísérő nyomdai anyagon is feltüntethetőek)

- a „BIEM-ARTISJUS” megjelölés

- a Kiadó neve, a kiadás éve

- márkajelzése, katalógusszáma

- a sokszorosító neve, azonosító jele

- az illetéktelen felhasználás tilalmára figyelmeztető szöveg

**6. Jogdíj**

A Kiadó a felhasználás időpontjában hatályosa Kjkt. XVII. fejezete alapján jóváhagyott és a Hivatalos Értesítőben nyilvánosságra hozott M jelű jogdíjközleményében meghatározott jogdíjat köteles megfizetni. Nem védett Zeneművek felhasználása esetén a fizetendő jogdíj a szerzői jog által védett Zeneművek felhasználásnak arányához igazodik. A fizetendő jogdíjat az ARTISJUS a jogdíjközlemény és a jelen szerződésben rögzített adatok alapján állapítja meg, de a Kiadó legalább a jogdíjközleményben megállapított jogdíjminimumot köteles megfizetni. Azokban az esetekben, amikor a Kiadvány nem kerül kereskedelmi forgalomba, szintén a jogdíjminimum kerül megállapításra.

Az engedély akkor tekinthető megadottnak, ha a Kiadó az e szerződésben megállapított jogdíjat a rögzített példányszám alapján a gyártás megkezdése előtt teljes egészében a következő számlaszámra átutalta: 11707024-20388388 (OTP Budapest, VII., Király u. 49. sz. Fiók).

**7. Gyártás**

A Kiadvány sokszorosítása csak a jogdíj megfizetését követően, a jogdíj megfizetésének ARTISJUS általi igazolásának birtokában kezdhető meg. Amennyiben a sokszorosító a jogdíjfizetés igazolásának hiányában végzi el a Kiadvány sokszorosítását, úgy a szerzői jog megsértéséből fakadó igényekért felelősséggel tartozik.

**8.** A Kiadó a többszörözést követően haladéktalanul 1 db **kötelespéldányt** ingyenesen az ARTISJUS részére bocsát.

**9. Ellenőrzés**

Az ARTISJUS a szerződés feltételeinek betartása szempontjából bármikor ellenőrizheti a gyártást és a raktározott készletet: a nyilvántartások megtekintésével bármikor ellenőrizheti a jogdíjszámítás alapjául szolgáló könyvelési tételeket is. Ehhez a Kiadó az ARTISJUS megbízottjának rendelkezésére bocsátja a szükséges nyilvántartásokat, beleértve az eredeti bizonylatokat is.

A Kiadó 2016-tól és azt követő tárgyévben köteles az ARTISJUS részére adatszolgáltatást teljesíteni a Kiadvány példányainak ellenértékért forgalomba hozott és promóciós mennyiségéről. A Kiadó az adatszolgáltatást a forgalomba hozatal naptári évét követő minden január 15-éig köteles az ARTISJUS által erre rendszeresített, a Kiadvány megnevezését, típusát, a forgalomba hozott mennyiséget, a forgalomba hozatal időpontját és módját feltüntető nyomtatványon írásban teljesíteni. A Kiadó felel azért, hogy nyilatkozata hibátlan és a valóságnak megfelel, különös tekintettel arra, hogy az a szerzői jogosultakat illető jogdíjak összegét befolyásolja. A Kiadó az ARTISJUS felhívására a nyilatkozat tartalmát a számviteli szabályoknak megfelelő számla/nyugta bemutatásával köteles igazolni.

A Kiadó tudomásul veszi, hogy az ARTISJUS az ellenőrzés érdekében a jelen kiadói szerződéssel összefüggő bármely adatot más magyarországi közös jogkezelő szervezetnek átadhatja.

**Vegyes rendelkezések**

**10.** Utángyártás, azaz e szerződésben rögzített példányszámon felüli, további többszörözés igénye esetén a Kiadónak kiegészítő szerződést kell kötnie az ARTISJUS-szal, még az utángyártás megkezdése előtt. A kiegészítő szerződés az alapszerződéssel együtt érvényes.

**11.** Amennyiben a Kiadó a Kiadványra vonatkozó vagyoni jogait harmadik félnek, azaz egy új kiadónak átengedi, jelen szerződés hatályát veszti.

**12.** A jelen szerződés alapján keletkező nem kizárólagos felhasználási jogot a kiadó harmadik személynek nem engedheti át.

**13.** Kiadó kötelezettséget vállal arra, hogy a többszörözés alapjául szolgáló anyagok (master stb.) harmadik félnek történő átmeneti hasznosításának átengedését, vagy végleges elidegenítését a kedvezményezett, ill. a vevő megjelölésével írásban bejelenti az ARTISJUS-nak

**14.** Jelen szerződés alapján szerzett felhasználási jog nem terjed ki a Kiadvány egyes példányainak a bérbeadására, vagy nyilvános haszonkölcsönbe adására.

**15.** Jelen engedély nem helyettesíti a szerzői jogi törvény által védett egyéb teljesítmények (előadói, hangfelvétel-kiadó stb.) felhasználásához megszerzendő engedélyeket.

**16.** A Felhasználó közvetlen felelősséggel tartozik minden olyan magatartásáért, mellyel a jelen szerződés alapján felhasznált művek szerzőinek személyhez fűződő jogát megsérti.

Budapest,

……………………………….…...… ……………………………….……

**ARTISJUS képviseletében Kiadó cégszerű aláírása**